LV Eiropas Savienības Oficiālais Vēstnesis C 26/11

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2009/C 26/08)

Atbalsta numurs: XA 285/08

Dalībvalsts: Francija

Reģions: Département de la Moselle

Atbalsta shēmas nosaukums: Promotion (assistance technique) dans le secteur agricole:

aide à la communication en faveur de l'agriculture mosellane,

valorisation de l'élevage mosellan par la présentation d'animaux en concours

Juridiskais pamats: Regulas (EK) Nr. 1857/2006 15. pants,

Articles L 1511-2 et L 1511-5 du code général des collectivités territoriales

Délibération du Conseil général de la Moselle du 15.10.2007

Saskaņā ar atbalsta shēmu plānotie gada izdevumi: EUR 125 000, no kuriem EUR 80 000 (maksimāli) sadaļai, kas attiecas uz Mozeles departamenta lopkopības vērtības celšanu (mājlopu izstādes), un EUR 45 000 (maksimāli) sadaļai, kas attiecas uz komunikācijas nodrošināšanu Mozeles departamenta lopkopības nozarē un nozares popularizēšanu

Atbalsta maksimālā intensitāte: Sadaļa, kas attiecas uz komunikācijas nodrošināšanu Mozeles departamenta lopkopības nozarē un uz tās popularizēšanu.

Atbalsta likme: maksimāli 60 % no nepieciešamajiem izdevumiem, iekļaujoties EUR 750 robežās vietējām darbībām, EUR 2 000 — darbībām kantona līmenī, EUR 5 000 — darbībām departamenta interesēs un EUR 20 000 — darbībām reģiona vai valsts līmenī

Sadaļa, kas attiecas uz Mozeles departamenta lopkopības nozares vērtības celšanu.

Atbalsta likme: 100 % apmērā, bet subsīdijas būs noteiktas maksimāli 20 liellopu vai 20 zirgu dzimtas dzīvnieku, vai trīs 8 aitu ganāmpulku robežās uz vienu audzētavu gadā (neskaitot METZ pilsētas gadatirgu) un

— EUR 30 par vienu liellopu vai par 8 aitu ganāmpulku,

— EUR 50 par vienu zirgu dzimtas dzīvnieku mājlopu izstādēm un EUR 25 — tradicionālajām zirgu izstādēm,

— pie kuriem pieskaita EUR 70 ceļa izdevumiem mājlopu izstādēm, kas notiek Lotringā, Elzasā un to pierobežas zonā, vai EUR 200 ceļa izdevumiem pasākumiem, kuri notiek ārpus šiem reģioniem

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts attiecīgā atbrīvojuma pieprasījuma reģistrācijas numurs, un ar nosacījumu, ka ir pieejamas attiecīgās apropriācijas

Atbalsta shēmas darbības ilgums: Trīs gadi no dienas, kad no Eiropas Komisijas atsūtīts apliecinājums par saņemšanu (ar nosacījumu, ka būs pieejamas atbilstošas apropriācijas)

Atbalsta mērķi un noteikumi: Mērķis, no vienas puses, ir atbalstīt lauksaimniecības pasākumu organizēšanu Mozeles departamentā, kā arī reklāmas materiālu radīšanu un izstrādi šā departamenta lauksaimniecības nozares popularizēšanai un, no otras puses, palielināt Mozeles departamenta lopkopības nozares vērtību, veicinot piedalīšanos mājlopu izstādēs.

Atbalstu varēs piešķirt, lai apmaksātu dalības maksu izstādēs, ceļa izdevumus, izdevumus par publikācijām, izstāžu telpu īri un simboliskas balvas, kuras piešķir konkursos un kuru vērtība nepārsniedz EUR 250 par vienu balvu katram uzvarētājam.

Atbalstu piešķirs natūrā subsidētu pakalpojumu veidā, un tas neietvers tiešos maksājumus skaidrā naudā ražotājiem.

Atbalstu varēs piešķirt, lai segtu izmaksas saistībā ar publikācijām (katalogiem vai tīmekļa vietnēm), kurās sniegts faktu materiāls par Mozeles departamenta ražotājiem vai kvalitatīvu lauksaimniecības produkciju, ar noteikumu, ka informācija un tās pasniegšanas veids ir neitrāls un visiem attiecīgajiem ražotājiem ir vienādas iespējas šādā publikācijā informēt par savu piedāvājumu.

Visos gadījumos pakalpojumi, kurus piedāvā ražotāju grupas vai jebkādas organizācijas, būs pieejami ikvienam lauksaimniekam konkrētajā zonā, kurš ir izpildījis visus tos pašus objektīvos nosacījumus un ar tādām pašām izmaksām, neuzliekot viņam pienākumu būt kādas grupas biedram vai būt saistītam ar kādu iestādi

Attiecīgā(-ās) nozare(-es): Attiecībā uz pirmo sadaļu — visi Mozeles departamenta lauksaimnieki.

Attiecībā uz otro sadaļu — lopkopji, kuri audzē liellopus, aitas un zirgu dzimtas dzīvniekus

Atbildīgās iestādes nosaukums un adrese:

Monsieur le Président du Conseil général de la Moselle Direction de l'Environnement et de l'Aménagement du Territoire Division de l'Environnement et de l'Espace Rural (SAEN) Hôtel du Département 1, rue du Pont Moreau BP 11096 F-57036 METZ Cedex 1

Tīmekļa vietne: http://www.cg57.fr/front/go.do?sid=site/environnement_1076429797630/gestion_de_l_espace/agriculture

Atbalsta numurs: XA 358/08

Dalībvalsts: Nīderlande

Reģions:

Nederland

Atbalsta shēmas nosaukums vai individuālā atbalsta saņēmēja uzņēmuma nosaukums: Wijzing van de Regeling tijdelijke maatregelen dierziekten in verband met de vaccinatie tegen Q-koorts

Juridiskais pamats: Artikel 29, eerste lid, 30, vierde lid, en 45, eerste en derde lid, van de Diergeneesmiddelenwet, artikel 17 van de Gezondheids- en welzijnswet voor dieren en artikel 3 van het Besluit gebruik sera en entstoffen

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 160 000

Atbalsta maksimālā intensitāte: 100 %

Īstenošanas datums:

Atbalsta shēmas vai individuālā atbalsta ilgums: Līdz 2009. gada 1. janvārim

Atbalsta mērķis: Q drudža apkarošana un novēršana

Attiecīgā(-ās) nozare(-es): Aitkopības un kazkopības nozare

Piešķīrējas iestādes nosaukums un adrese:

Ministerie van LNV Postbus 20401 2500 EK Den Haag Nederland

Tīmekļa vietne: http://www.minlnv.nl/portal/page?_pageid=116,1640321&_dad=portal&_schema=PORTAL&p_file_id=31164

Cita informācija: Ministrijas atbalsta shēma nodrošina iespēju vakcinēt aitas un kazas pret Q drudzi daļā no Nīderlandes teritorijas. Tas ir nepieciešams (turpmākai) Q drudža novēršanai, ņemot vērā inficēto cilvēku un dzīvnieku lielo skaitu attiecīgajā teritorijā. Vakcīna, ko izmanto vakcinēšanai pret Q drudzi, ir bezmaksas. Šāds atbalsta veids atbilst Regulas (EK) Nr. 1857/2006 10. pantam. Saskaņā ar 10. panta 4. punktu citi noteikumi Q drudža izplatīšanās novēršanai jau tiek piemēroti, pamatojoties uz dalībvalsts likumdošanu. Vakcinācijas stratēģija ir daļa no dalībvalsts programmas Q drudža novēršanai un kontrolei. Turklāt atbilstoši 7. punktam Q drudzis ir dzīvnieku slimība, kas ir iekļauta Starptautiskā Epizootiju biroja (OIE) sarakstā. Ievēroti arī 10. panta 3., 5., 6. un 8. punkta noteikumi

Atbalsta numurs: XA 361/08

Dalībvalsts: Itālija

Reģions: Liguria

Atbalsta shēmas nosaukums: Concessione di contributi per attività delle Associazioni Allevatori della Liguria

Juridiskais pamats: Delibera Giunta Regionale n. 1222 del 3 ottobre 2008«Criteri e modalità di concessione dei contributi previsti dall'art. 2 della legge regionale n. 36/2000 in adeguamento alle disposizioni di cui al Reg. CE n. 1857/2006 della Commissione»

Saskaņā ar atbalsta shēmu plānotie gada izdevumi: 2008. gadam paredzētā summa ir EUR 800 000

Atbalsta maksimālā intensitāte: Par darbībām, kas noteiktas Regulas (EK) Nr. 1857/2006 14. panta 2. punkta a) apakšpunktā un 15. panta 2. punktā, atbalsta maksimālā intensitāte ir 100 % no attaisnotajām izmaksām; par darbībām, kas noteiktas Regulas (EK) Nr. 1857/2006 16. panta 1. punkta c) apakšpunktā, atbalsta maksimālā intensitāte ir 40 % no attaisnotajām izmaksām

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Tiek finansētas lopkopju apvienību darbības saistībā ar lopkopības produktu radīšanu un izstrādi, tehniskās palīdzības sniegšanu saistībā ar lopkopju apmācību, konsultāciju pakalpojumiem (kas nav nepārtrauktas vai periodiskas darbības un neattiecas uz uzņēmuma parastām darbības izmaksām), konkursu, izstāžu un gadatirgu rīkošanu un piedalīšanos tajos, zinātnes atziņu un informācijas izplatīšanu par vietējiem reģiona lopkopības produktiem.

Attiecībā uz šo atbalstu tiek norādīts, ka

tas tiks sniegts pakalpojumu veidā un neietvers tiešus maksājumus naudā lopkopjiem;

tas būs pieejams visiem lopkopjiem Ligūrijā, lai nepieļautu to, ka priekšnoteikums šādu pakalpojumu saņemšanai lopkopjiem ir piederība kādai apvienībai;

nav paredzēts atbalsts izmaksām saistībā ar ieguldījumiem;

tas tiks sniegts saskaņā ar Regulas (EK) Nr. 1857/2006 18. panta 1. punkta noteikumiem

Attiecīgā(-ās) nozare(-es): Atbalsta saņēmējas ir visas Ligūrijas reģiona lopkopības saimniecības ar lopkopju apvienību starpniecību

Piešķīrējas iestādes nosaukums un adrese:

Regione Liguria Dipartimento Agricoltura Protezione Civile e Turismo Via G. D'Annunzio 113 I-16121 Genoa

Tīmekļa vietne: http://www.agriligurianet.it/Agrinet/DTS_GENERALE/20081006/delibera1222_1.pdf

IL Direttore del Dipartimento Agricoltura, Protezione civile e Turismo

(Dr. Luca FONTANA)

Atbalsta numurs: XA 371/08

Dalībvalsts: Francija

Reģions: Allier

Atbalsta shēmas nosaukums vai individuālā atbalsta saņēmēja uzņēmuma nosaukums: Aides en faveur de la maîtrise de la fièvre catarrhale ovine

Juridiskais pamats: Regulas (EK) Nr. 1857/2006 10. pants,

Articles 1511-1 et suivants du code général des collectivités territoriales

Saskaņā ar atbalsta shēmu plānotie gada izdevumi: EUR 100 000

Atbalsta maksimālā intensitāte: 50 %, ievērojot Regulas (EK) Nr. 1857/2006 10. pantā noteikto maksimālo intensitāti, proti, 100 %

Īstenošanas datums: No dienas, kad Komisija būs reģistrējusi atbrīvojumu

Atbalsta shēmas vai individuālā atbalsta ilgums: 2008. un 2009. gads

Atbalsta mērķis: Aitu katarālā drudža 8. serotipa vīruss Allier departamentā ir sastopams kopš 2007. gada. Šai slimībai ir ne vien tiešas (saslimšana, mirstība, grūsnības priekšlaicīga izbeigšanās, produktivitātes zudums), bet arī netiešas sekas (vīriešu dzimuma dzīvnieku īslaicīga sterilitāte, organisma siltumapmaiņas traucējumi). Aitkopībā aunu sterilitāte var turpināties vairāk nekā trīs mēnešus, līdz dzimumfunkcija pilnīgi atjaunojas. Līdz ar to pārošanas sezonā, kas sāksies nākamā gada septembrī, aunus ar klīniskiem simptomiem nebūs iespējams izmantot.

Šāda situācija saistīta ar vairākiem riskiem:

Aitkopji var nepamanīt aunu slēptos klīniskos simptomus. Pastāv liela iespēja, ka auni būs sterili.

Pārojot aitas ar auniem, kuru dzimumfunkcija ir pazeminājusies, var izrādīties, ka ievērojama daļa aitu nekļūst grūsnas. Nepiemērojot preventīvus pasākumus, var ievērojami samazināties sezonā dzimušo jēru skaits.

Papildus vakcinācijas kampaņai (vakcīnas finansē Eiropas Savienība) Ģenerālpadome vēlas īstenot divus pasākumus, lai uzlabotu šīs slimības apkarošanu:

Aunu spermas pārbaude

Spermas izpēte mikroskopā ļauj ātri noteikt diagnozi, kā arī nošķirt vīriešu dzimuma dzīvniekus, kam varētu būt bijusi saskare ar aitu katarālo drudzi.

Aitu ehogrāfija

Aitu ehogrāfija 1 līdz 1,5 mēnešus pēc aplecināšanas var palīdzēt laicīgi noskaidrot ālavās palikušo aitu skaitu, kā arī atvieglināt atkārtotu aplecināšanu un tādu sieviešu dzimuma dzīvnieku nošķiršanu, kam varētu būt bijusi saskare ar aitu katarālo drudzi

Piešķirtais atbalsts 50 % apjomā no izmaksām tiks piešķirts pakalpojumu dotāciju veidā un nebūs saistīts ar tiešiem maksājumiem ražotājiem

Attiecīgā(-ās) nozare(-es): Aitkopība un kazkopība

Atbildīgās iestādes nosaukums un adrese:

Conseil général de l'Allier 1, avenue Victor Hugo BP 1669 F-03016 MOULINS Cedex

Tīmekļa vietne: http://actes-administratifs.allier.fr/actes/55954.pdf

Cita informācija: —

Atbalsta numurs: XA 372/08

Dalībvalsts: Itālija

Reģions: Emilia-Romagna (Camera di Commercio di Bologna)

Atbalsta shēmas nosaukums vai individuālā atbalsta saņēmēja uzņēmuma nosaukums: Regolamento camerale per l'assegnazione alle imprese della provincia di Bologna di contributi in conto abbattimento interessi

Juridiskais pamats: Regolamento della Camera di Commercio di Bologna approvato con deliberazione della Giunta camerale n. 185 del 16 settembre 2008

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Maksimālā ikgadējā summa primārās ražošanas nozarei ir EUR 150 000

Atbalsta maksimālā intensitāte: 10 % no attaisnotajām izmaksām. Atbalsta lielums, ieskaitot sieviešu dibinātiem uzņēmumiem sniegtā atbalsta apjomu, jebkurā gadījumā nedrīkstēs pārsniegt Regulas (EK) Nr. 1857/2006 4. punktā noteiktās robežas. Finansiālā atbalsta vidējais apjoms ir 5 % no attaisnotajām izmaksām

Īstenošanas datums: Sākot no dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē ir publicēts atbrīvojuma pieprasījuma reģistrācijas numurs

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Ņemot vērā grūtības, ar kurām saskaras Boloņas mazie un vidējie uzņēmumi, lai saņemtu aizņēmumu, Boloņas tirdzniecības, rūpniecības, amatniecības un lauksaimniecības kamera paredz piešķirt vienreizēju atbalstu neatmaksājamu subsīdiju veidā, kas proporcionāls kopapjomam, kuru veido bankām atmaksājamie procenti par vidēja termiņa aizdevumiem, lai pagarinātu aizdevumu vidējo termiņu un nostiprinātu uzņēmumu finanšu struktūru.

Veicot ieguldījumus, īpaši jāpanāk šādi mērķi:

Šī shēma ir veids, kā atbalstīt ieguldījumus lauksaimniecības uzņēmumos saskaņā ar Regulas (EK) Nr. 1857/2006 4. pantu.

Uzņēmumiem, kas iesaistīti primārajā lauksaimnieciskajā ražošanā, ir attaisnoti šādi izdevumi:

Izmaksas, kas saistītas ar izpirkumnomas līgumu un kas nav minētas b) apakšpunktā, piemēram, nodokļi, iznomātāja peļņa, procenti, refinansēšanas izmaksas, vispārējie izdevumi, apdrošināšanas izmaksas, nav attaisnotie izdevumi.

Nav attaisnoti ieguldījumi vienkāršai pamatlīdzekļu atjaunošanai. Atbalstu nedrīkst piešķirt piena aizstājēju vai piena produktu aizstājēju ražošanai.

Lai izmaksu summa iekļautos robežās, kuras galvotājām iestādēm iepriekš noteikusi Tirdzniecības kamera, ņemot vērā attiecīgajā budžetā pieejamos resursus, iegādi nedrīkst veikt, pirms garantijas iestādes nav apstiprinājušas atbalsta pieteikumu. Dienā, kad galvotāja iestāde pēc atbalsta pieteikuma izskatīšanas pārliecinās, ka visas Tirdzniecības kameras regulā noteiktās prasības ir izpildītas un aprēķina izmaksājamā atbalsta summu, ņemot vērā Tirdzniecības kameras noteikto maksimālo pieļaujamo apjomu, atbalsta pieteikums ir apstiprināts

Attiecīgā(-ās) nozare(-es): Visas primārās ražošanas nozares (zemkopība un lopkopība).

Shēma paredz atbalstu arī citām nozarēm, attiecībā uz kurām piemēro Regulas (EK) Nr. 1998/2006 noteikumus par de minimis atbalstu

Piešķīrējas iestādes nosaukums un adrese:

Camera di Commercio I.A.A. di Bologna Piazza Mercanzia 4 I-40125 Bologna

Tīmekļa vietne: http://www.bo.camcom.it/intranet/ALTRI-SERV/DIRITTO-AN/Consorzi-F/index.htm

Cita informācija: No 2008. gada šī shēma aizstāj atbalsta shēmu saskaņā ar atbrīvojumu (Aiuto in Regime di Esenzione) Nr. XA 306/07, kas paliks spēkā, kamēr nav nokārtoti maksājumi par 2007. finanšu gadu

Il Presidente della Camera di Commercio di Bologna

(Bruno Filetti)

Atbalsta numurs: XA 376/08

Dalībvalsts: Slovēnijas Republika

Reģions: Območje občine Podlehnik

Atbalsta shēmas nosaukums vai individuālā atbalsta saņēmēja uzņēmuma nosaukums: Finančne intervencije v kmetijstvo v občini Podlehnik

Juridiskais pamats: Pravilnik o dodeljevanju državnih pomoči za ohranjanje in razvoj kmetijstva in podeželja v občini Podlehnik za programsko obdobje 2008–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2008: EUR 10 000

2009: EUR 10 000

2010: EUR 10 000

2011: EUR 10 000

2012: EUR 10 000

2013: EUR 10 000

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— Līdz 50 % no ieguldījuma izmaksām mazāk labvēlīgos apgabalos (LFA).

— Līdz 40 % no ieguldījuma izmaksām citos apgabalos,

— Līdz 60 % no ieguldījuma izmaksām mazāk labvēlīgos apgabalos, ko veic jaunie lauksaimnieki piecu gadu laikā pēc darbības uzsākšanas.

— Atbalstu piešķir grantu veidā un kā aizdevuma procentu līdzfinansējumu.

2. Tradicionālo ainavu un ēku saglabāšana:

— Līdz 75 % no izmaksām mazāk labvēlīgos apgabalos vai līdz 60 % citos apgabalos par ieguldījumiem ražošanas objektu saglabāšanā, ja vien ieguldījums nav saistīts ar ražošanas jaudas palielināšanu saimniecībā.

— Līdz 100 % no izmaksām par ieguldījumiem ar ražošanu nesaistītu kultūrvēsturisko objektu saglabāšanai lauku saimniecībās.

— Līdz 100 % no izmaksām, kas rodas, izmantojot tradicionālos materiālus.

3. Atbalsts apdrošināšanas prēmiju maksājumiem:

— Līdz 50 % no apdrošināšanas prēmiju izmaksām par sējumu un augļu ražas apdrošināšanu un lauksaimniecības dzīvnieku apdrošināšanu pret slimībām.

4. Atbalsts kvalitatīvu lauksaimniecības produktu ražošanas veicināšanai:

— Līdz 50 % no izmaksām subsidētu pakalpojumu veidā bez tiešiem naudas maksājumiem ražotājiem.

5. Tehniskā atbalsta nodrošināšana:

— Līdz 50 % no izmaksām par lauksaimnieku izglītību un apmācību, konsultāciju pakalpojumiem, forumu, konkursu, izstāžu, gadatirgu rīkošanu, publikācijām, katalogiem un tīmekļa vietnēm, zinātnes atziņu izplatīšanu un lauksaimnieka vai lauksaimnieka partnera aizstāšanu slimības un atvaļinājuma laikā.

— Atbalsts piešķirams subsidētu pakalpojumu veidā bez tiešiem naudas maksājumiem ražotājiem

Īstenošanas datums: 2008. gada 10. novembris (Atbalsts netiks piešķirts pirms kopsavilkuma publicēšanas Eiropas Komisijas tīmekļa vietnē)

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Atbalsts MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu projekts attiecībā uz valsts atbalsta piešķiršanu par lauksaimniecības un lauku apvidu saglabāšanu un attīstību Podlehnik pašvaldībā 2008.–2013. gada plānošanas periodā ietver pasākumus, kas ir valsts atbalsts saskaņā ar turpmāk minētajiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

12. pants. Atbalsts apdrošināšanas prēmiju maksājumiem;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Podlehnik Podlehnik 21 SLO-2286 Podlehnik

Tīmekļa vietne: http://www.lex-localis.info/KatalogInformacij/VsebinaDokumenta.aspx?SectionID=daf9302d-9567-40d2-8c1f-a3744dce0ec6

Cita informācija: Pasākums par apdrošināšanas prēmiju maksājumiem sējumu un augļu ražas apdrošināšanai attiecas uz šādiem nelabvēlīgiem klimatiskiem apstākļiem, ko var pielīdzināt dabas katastrofām: pavasara salna, krusa, zibens un zibens izraisīts ugunsgrēks, viesuļvētras un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāveic pašvaldībai, un vispārējiem noteikumiem (pasākumiem pirms atbalsta piešķiršanas, pasākumiem atbalsta summēšanai, pārredzamībai un uzraudzībai)

Podpis odgovorne osebe

Miran KRAJNC

Občina Podlehnik